L-attakkant internazzjonali Ingliż u ta' Manchester United, Marcus Rashford se jkun qed jiltef l-ewwel tliet xhur tal-istaġun il-ġdid wara li se jkun qed jiġi operat fi spalltu il-ġimgħa d-dieħla. Rashford ilu bi problemi fi spalltu għal numru ta' xhur u kien konkluż li permezz ta' operazzjoni biss, jista' jirritorna għan-normal. Fl-istaġun li għadda Marcus Rashford skorja 11-il gowl f'37 partita ma' Manchester United u kien ukoll parti mill-iskwadra tal-Ingilterra għall-Euro 2020.